**Smart Start програм - бесповратнa средстава за развој првог прототипа**

Фонд за иновациону делатност позива перспективне тимове и микро предузећа да се пријаве за доделу бесповратних средстава за развој свог првог прототипа у оквиру програма Smart Start.

Циљ програма је да пружи подршку најперспективнијим тимовима у настојању да валидирају пословне идеје и демонстрирају корисност својих производа/услуга/технологија, кроз развој првог прототипа или минимално одрживог производа (MVP).

Учесницима у програму на располагању су финансијска и менторска подршка у износу од **4,2 милиона динара по појединачном пројекту.**Са 90% учешћа од стране Фонда у оквиру овог програма олакшава се спровођење прве фазе истраживања тржишта, развоја минимално одрживог производа или услуге, успостављања пословног модела и почетак припреме за следећу фазу прикупљања финансијских средстава.

Могуће је поднети пријаве пројеката из свих области науке и технологије и из било ког индустријског сектора; посебан фокус усмерен је на следећа четири приоритетна домена: Храна за будућност; Информационо-комуникационе технологије (укључујући посебан фокус на вештачку интелигенцију), Машине и производни процеси будућности; Креативне индустрије.

**Рок за достављање пријава иновативних пројеката је 28. фебруар 2023. године до 12 часова.**

Пријаве се подносе путем [портала](http://www.inovacionifond.rs/cir/prijava), а неопходна [документација](http://www.inovacionifond.rs/cir/program/pametni-pocetak/dokumentacija-za-program-pametni-pocetak-decembar-2022) налази се на интернет страници Фонда.

Више информација о програму можете наћи [овде](http://www.inovacionifond.rs/cir/info/podrska-fonda-za-razvoj-prvog-prototipa).

Текст јавног позива можете наћи [овде](http://www.inovacionifond.rs/cir/program/pametni-pocetak/javni-poziv-za-program-pametni-pocetak).